**Lokalaftale vedrørende frivilligt merarbejde indgået**

**mellem
VIRKSOMHED**

**og**

**FOA AFDELING / TILLIDSREPRÆSENTANT**

**1 Formålet med aftalen er,**

* at give mulighed for at anvende og aflønne arbejdskraft, hvor den enkelte medarbejder frivilligt indgår aftale om at medvirke i arbejde ud over gennemsnitlig 37 timer om ugen opgjort over den i overenskomsten fastsatte normperiode,
* at give mulighed for at anvende og aflønne arbejdskraft, hvor den deltidsansatte medarbejder frivilligt indgår aftale om at medvirke i arbejde ud over den aftalte norm
* at bidrage til at løfte de faktiske daglige driftsopgaver.
* at sikre arbejdsmiljøet.
* at medvirke til at imødekomme medarbejdernes ønsker.

Aftalen erstatter ikke overenskomstens almindelig aftale om honorering for overarbejde og merarbejde i relation til arbejde, der ikke er frivilligt merarbejde.

1. **Normalt arbejde i henhold fil overenskomstens bestemmelser.**
Ved normalt arbejde forstås den i ansættelsesbevisets anførte beskæftigelsesgrad
2. **Merarbejde i henhold til overenskomstens bestemmelser.**

Ved merarbejde forstås arbejdstimer der ligger ud over beskæftigelsesgraden og indtil 37 timer i gennemsnit om ugen

1. **Overarbejde i henhold til overenskomstens bestemmelser.**
Ved overarbejde forstås arbejde ud over 37 timer i gennemsnit om ugen

**2 Definition af frivilligt merarbejde:**

Frivilligt merarbejde anvendes, når medarbejdere af egen drift, udtrykker ønske om et højere timetal end den beskæftigelsesgrad der er aftalt i medarbejderens ansættelsesbevis. I sådanne situationer stiller den ansatte sig inden for en given og aftalt periode yderligere til rådighed.

Opmærksomheden henledes på, at arbejdsgiver ikke må opfordre de ansatte til frivilligt merarbejde, ligesom det ved ny-ansættelser ikke må være en forudsætning for ansættelse, at medarbejderen skal udføre frivilligt merarbejde.

**3 Hvad kan medarbejderne indgå aftale om:**

* Medarbejdere, der ønsker flere timer end deres nuværende beskæftigelsesgrad tillader, kan frivilligt aftale, at de kan skemalægges yderligere timer end den aftalte norm, uden at dette påvirker deres normtal eller udløser overarbejdsbetaling. Dog under hensyntagen til punkt 5.
* Medarbejdere, der har indgået aftale om frivilligt merarbejde jf. pkt. 4 om frivilligt merarbejde, kan kontaktes vedr. ekstra vagter samme dag eller kommende dage.
* Arbejdet kan finde sted i forlængelse af en eksisterende vagt, der må dog maks arbejdes 13 timer pr. dag ligesom arbejdet skal udføres under hensyntagen til hviletidsbestemmelserne jf. overenskomstens § 17. stk. 1.
* Medarbejderen har altid mulighed for at takke nej til tilbud om frivilligt merarbejde. Pålægger arbejdsgiveren alligevel medarbejderen at møde på job, vil timerne den pågældende dag omfattes af overenskomstens bestemmelser om overarbejdsbetaling.
* Medarbejdere, der ønsker frivilligt merarbejde, kan skemalægges til rådighedsvagter uden at dette udløser overarbejdsbetaling. Tilkaldes medarbejderen aktiveres resten af vagten som en normal rådighedsvagt jf. overenskomstens § 19.

**4 Indgåelse af aftale om frivilligt merarbejde på virksomhedsniveau.**

Når den enkelte medarbejder omfattes af denne lokaleaftale, forudsættes det,

* at medvirken i ekstra arbejde sker på frivillig basis,
* at aftalen skal indeholde tid og omfang for det frivillige ekstra arbejde,
* at aftalen fremsendes til tillidsrepræsentanten eller den lokale FOA-afdeling til godkendelse
* at aftalen mellem medarbejder og virksomheden er udfærdiget på den aftalte standardblanket eller som minimum indeholder de samme oplysninger.

**5 Frivilligt merarbejde ud over en periode på 4 måneder**

I tilfælde hvor en medarbejder ud over en periode på 4 måneder, udfører frivilligt merarbejde i mere end 2 timer i gennemsnit om ugen, skal arbejdsgiver, hvis medarbejderen ønsker det, ændre beskæftigelsesgraden til det faktiske niveau i overensstemmelse med ansættelsesbevislovens regler herom.

**6 Honorering**

Deltagelse i frivilligt merarbejde honoreres med sædvanlig løn samt et tillæg på x kr. pr. time. Udføres der arbejde på forskudte tider, sker afregning efter overenskomstens § 18.

For pålagt overarbejde/merarbejde betales iht. overenskomstens gældende regler, ligesom beskæftigelsesgraden reguleres tilsvarende.

**7 Godkendelse af den enkelte medarbejdes frivillige merarbejde og adgang til opfølgning herpå.**

Medarbejdere, der ønsker frivilligt merarbejde, skal inden arbejdets begyndelse udfylde nedenstående blanket. Blanketter kontrolleres løbende af den valgte tillidsrepræsentant eller den lokale FOA-afdeling.

Tillidsrepræsentanten godkender eller afviser medarbejderens deltagelse i rammeaftalen for frivilligt merarbejde. Godkendelse sker hver første mandag i måneden eller førstkommende arbejdsdag for tillidsrepræsentanten herefter.

Udfyldte blanketter er ugyldige indtil tillidsrepræsentanten har haft mulighed for at godkende blanketten.

Medarbejdere kan maksimalt ønske frivilligt merarbejde op til 4 måneder frem i tid.

Virksomheden og tillidsrepræsentanten eller den lokale FOA-afdeling, har løbende en opdateret oversigt over de medarbejdere som ønsker frivilligt merarbejde. Af oversigten skal fremgå: Medarbejderens navn, Medarbejders adresse, Medarbejders private mobil nummer, samt hvornår ønsket om frivilligt merarbejde skal drøftes med medarbejderen igen.

For timelønnede, som ønsker frivilligt merarbejde, gælder, at tillidsrepræsentanten eller den lokale FOA-afdeling fører tilsyn med om det gennemsnitlige timetal overstiger 8 timer ugentligt. På baggrund af den regelmæssige tilsyn kan der stilles krav om, at medarbejderen fra starten af næstkommende måned skal overgå til månedsløn eller have reduceret sit timetal til under 8 timer i gennemsnit. Kravet skal rejses med 14 dages varsel således, at Virksomheden kan drøfte kravet med medarbejderen og høre, hvilken løsning medarbejderen ønsker.

Tillidsrepræsentanten kan til enhver tid tilbagekalde en godkendelse af en medarbejders aftale om frivilligt merarbejde med udgangen af offentliggjorte vagtplaner. I så fald skal der hurtigst muligt afholdes drøftelse om evt. regulering af den indgåede aftale.

**8 Generelle vilkår for anvendelsen af aftalen**

Denne aftale om iværksættelse af frivilligt merarbejde hindrer ikke, at medarbejderne vil kunne pålægges en vis mængde overarbejde i henhold til overenskomstens bestemmelser.

**9 Uenighed om tolkning af aftalen, samt ikrafttrædelse og opsigelse af denne aftale.**

Uenighed om fortolkningen af nærværende aftale afklares hurtigst muligt mellem parterne. Kan enighed ikke opnås henvises til overenskomstens § 50 om faglig strid.

Denne aftale træder i kraft med virkning fra den xx. xx 20xx. og kan opsiges med 3 måneders varsel af begge parter.

**Underskrifter.**

For Virksomheden: For FOA:

Dato: Dato:

**Skabelon for blanket:**

Aftale om frivilligt merarbejde mellem medarbejder og virksomheden XXX.

Iht. den gældende lokalaftale er der mellem [virksomheden] og

Medarbejders navn:

Medarbejders adresse:

Medarbejders private mobil nummer:

indgået følgende aftale om frivilligt merarbejde, [sæt kryds]:

\_\_\_\_ Medarbejderen ønsker under hensyntagen til arbejdsmiljøet at få eller kunne få yderligere vagter. Medarbejderen ønsker dog maksimalt \_\_\_\_\_ timer pr. kalenderuge. \_\_\_\_ Medarbejderen kan ringes til og høres om hvorvidt medarbejderen har lyst til at tage en ekstravagt. Medarbejderen er ikke forpligtet hertil.

\_\_\_\_ Medarbejderens vagt kan forlænges med op til \_\_\_ timer uden at det medfører ekstra tillæg. Medarbejderen er ikke forpligtet hertil.

\_\_\_\_ Medarbejderen kan skemalægges til rådighedsvagt efter overenskomstens § 19. Medarbejderen ønsker frivilligt merarbejde i perioden frem til og med d.\_\_\_.

Dato og Underskrifter